CELEX: 32022R0046
Language: hr
Date: 2022-01-13 00:00:00
Title: Provedbena uredba Komisije (EU) 2022/46 оd 13. siječnja 2022. o provedbi Uredbe (EU) 2021/1139 Europskog parlamenta i Vijeća o uspostavi Europskog fonda za pomorstvo, ribarstvo i akvakulturu i izmjeni Uredbe (EU) 2017/1004 u pogledu utvrđivanja energetski učinkovitih tehnologija i specifikacije metodoloških elemenata za određivanje uobičajenog ribolovnog napora ribarskih plovila

14.1.2022   
               
               
                  HR
               
               
                  Službeni list Europske unije
               
               
                  L 9/27
               
            
         PROVEDBENA UREDBA KOMISIJE (EU) 2022/46
         оd 13. siječnja 2022.
         o provedbi Uredbe (EU) 2021/1139 Europskog parlamenta i Vijeća o uspostavi Europskog fonda za pomorstvo, ribarstvo i akvakulturu i izmjeni Uredbe (EU) 2017/1004 u pogledu utvrđivanja energetski učinkovitih tehnologija i specifikacije metodoloških elemenata za određivanje uobičajenog ribolovnog napora ribarskih plovila
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2021/1139 Europskog parlamenta i Vijeća o uspostavi Europskog fonda za pomorstvo, ribarstvo i akvakulturu i izmjeni Uredbe (EU) 2017/1004 (1), a posebno njezin članak 18. stavak 5.,
         budući da:
         
                     (1)
                  
                  
                     U skladu s člankom 18. stavkom 1. Uredbe (EU) 2021/1139 Europski fond za pomorstvo, ribarstvo i akvakulturu može poduprijeti zamjenu ili modernizaciju glavnog ili pomoćnog motora ribarskog plovila duljine preko svega do 24 metra.
                  
               
                     (2)
                  
                  
                     Potporom iz članka 18. Uredbe (EU) 2021/1139 pridonosi se specifičnom cilju povećanja energetske učinkovitosti i smanjenja emisija CO2 zamjenom ili osuvremenjivanjem motora ribarskih plovila, kako je navedeno u članku 14. stavku 1. točki (b) Uredbe (EU) 2021/1139.
                  
               
                     (3)
                  
                  
                     Članak 18. stavak 5. drugi podstavak točka (a) Uredbe (EU) 2021/1139 odnosi se na energetski učinkovite tehnologije koje upotrebljava novi motor te je potrebno utvrditi one energetski učinkovite tehnologije koje pridonose smanjenju emisija CO2.
                  
               
                     (4)
                  
                  
                     Člankom 18. stavkom 5. drugim podstavkom točkom (c) Uredbe (EU) 2021/1139 predviđeno je da država članica izmjeri da novi motor ispušta 20 % manje CO2 ili troši 20 % manje goriva od motora koji se zamjenjuje kod uobičajenog ribolovnog napora dotičnog plovila.
                  
               
                     (5)
                  
                  
                     Za potrebe mjerenja koje provodi država članica potrebno je odrediti što bi se trebalo smatrati „uobičajenim ribolovnim naporom dotičnog plovila”, uzimajući u obzir veliku raznolikost ribarskih plovila, njihove ribolovne tehnike, udaljenosti i faktore opterećenja koji se mijenjaju tijekom vremena te utječu na emisije CO2 i potrošnju goriva.
                  
               
                     (6)
                  
                  
                     Kako bi se omogućila brza primjena mjera predviđenih ovom Uredbom, ova Uredba trebala bi stupiti na snagu sljedećeg dana od dana objave u Službenom listu Europske unije.
                  
               
                     (7)
                  
                  
                     Mjere predviđene u ovoj Uredbi u skladu su s mišljenjem Odbora za Europski fond za pomorstvo, ribarstvo i akvakulturu,
                  
               DONIJELA JE OVU UREDBU:
         
            Članak 1.
            Energetski učinkovite tehnologije u novim motorima
            Za potrebe članka 18. stavka 5. drugog podstavka točke (a) Uredbe (EU) 2021/1139 smatra se da novi motori ribarskih plovila primjenjuju energetski učinkovite tehnologije ako:
            
                        1.
                     
                     
                        upotrebljavaju:
                        
                                    (a)
                                 
                                 
                                    vodik
                                 
                              
                                    (b)
                                 
                                 
                                    amonijak
                                 
                              
                                    (c)
                                 
                                 
                                    unutarnje izgaranje
                                 
                              
                                    (d)
                                 
                                 
                                    gorivne ćelije
                                 
                              
                                    (e)
                                 
                                 
                                    električnu energiju
                                 
                              
                                    (f)
                                 
                                 
                                    kombinaciju električne energije i izgaranja (hibridni sustav)
                                 
                              
                                    (g)
                                 
                                 
                                    hibridni sustav s gorivnom ćelijom
                                 
                              
                  
                        2.
                     
                     
                        homologirani su u skladu s Uredbom (EU) 2016/1628 Europskog parlamenta i Vijeća (2).
                     
                  
         
            Članak 2.
            Uobičajeni ribolovni napor ribarskih plovila
            Za potrebe članka 18. stavka 5. drugog podstavka točke (c) Uredbe (EU) 2021/1139 države članice svoju odluku o tome što treba smatrati uobičajenim ribolovnim naporom ribarskog plovila za koje je podnesen zahtjev za potporu temelje na sljedećim elementima:
            
                        1.
                     
                     
                        značajkama i ribolovnim obrascima dotičnog ribarskog plovila;
                     
                  
                        2.
                     
                     
                        prosjeku od deset reprezentativnih izlazaka u ribolov obavljenih tijekom tri kalendarske godine prije zahtjeva za potporu; i
                     
                  
                        3.
                     
                     
                        ribolovnim tehnikama koje je dotično ribarsko plovilo primijenilo i vremenu koje je provelo na moru tijekom reprezentativnih izlazaka u ribolov.
                     
                  
         
            Članak 3.
            Stupanje na snagu
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. siječnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 247, 13.7.2021., str. 1.
         
         
            (2)  Uredba (EU) 2016/1628 Europskog parlamenta i Vijeća od 14. rujna 2016. o zahtjevima koji se odnose na ograničenja emisija plinovitih i krutih onečišćujućih tvari i homologaciju tipa za motore s unutarnjim izgaranjem za necestovne pokretne strojeve, o izmjeni uredbi (EU) br. 1024/2012 i (EU) br. 167/2013 te o izmjeni i stavljanju izvan snage Direktive 97/68/EZ (SL L 252, 16.9.2016., str. 53.).